296-XII-сон 14.06.1991. “Oʻzbekiston Respublikasida kooperatsiya toʻgʻrisida”gi Oʻzbekiston Respublikasi Qonunini amalga kiritish tartibi haqida
Hujjat turi: unknown | Qabul qilgan organ: unknown

yildagi 296-XII-son
Oʻzbekiston Respublikasi Oliy Kengashining qarori, 14.06.1991 yildagi 296-XII-son
Oʻzbekiston Respublikasi oliy kengashining
Qarori
“OʻZBEKISTON respublikasiDA KOOPERATSIYA TOʻGʻRISIDA”GI OʻZBEKISTON respublikasi QONUNINI AMALGA KIRITISh TARTIBI HAQIDA
Oʻzbekiston Respublikasining 1991-yil 30-sentabrdagi 364-XII-son “Oʻzbekiston SSR Konstitutsiyasi (asosiy qonuni)ga oʻzgartishlar kiritish toʻgʻrisida”gi
Qonuniga
muvofiq “Oʻzbekiston SSR” degan soʻzlar “Oʻzbekiston Respublikasi” degan soʻzlar bilan almashtirilgan.
Oʻzbekiston Respublikasi Oliy Kengashi qaror qiladi:
1. “Oʻzbekiston Respublikasida kooperatsiya toʻgʻrisida”gi Oʻzbekiston Respublikasi
Qonuni
matbuotda eʼlon qilinishi bilanoq amalga kiritilsin.
Oʻzbekiston Respublikasining “Oʻzbekiston Respublikasida kooperatsiya toʻgʻrisida”gi
Qonuni
“Xalq soʻzi” gazetasining 1991-yil 23-iyuldagi 139-sonida eʼlon qilingan.
2. Belgilab qoʻyilsinki, Oʻzbekiston Respublikasi qonunlari “Oʻzbekiston Respublikasida kooperatsiya toʻgʻrisida”gi Oʻzbekiston Respublikasi
Qonuniga
muvofiqlashtirilguniga qadar, Oʻzbekiston Respublikasining ushbu Qonunga zid boʻlmagan amaldagi qonun hujjatlari qoʻllanilaveradi.
3. Oʻzbekiston Respublikasi Prezidenti huzuridagi Vazirlar Mahkamasiga uch oylik muddat ichida:
jamoa xoʻjaliklari tugatiladigan (qayta tashkil etiladigan) hollarda jamoa xoʻjaligi aʼzolarining shaxsiy mulkiy javobgarligi toʻgʻrisidagi nizomni ishlab chiqish topshirilsin. Ushbu nizom tasdiqlangunga qadar 8-moddaning
1-bandi
jamoa xoʻjaligining aʼzolariga taalluqli boʻlmaydi;
Oʻzbekiston Respublikasining qonun hujjatlarini “Oʻzbekiston Respublikasida kooperatsiya toʻgʻrisida”gi Oʻzbekiston Respublikasining
Qonuniga
muvofiqlashtirish haqida Oʻzbekiston Respublikasi Oliy Kengashiga takliflar kiritish;
Oʻzbekiston Respublikasi Hukumatining qarorlarini “Oʻzbekiston Respublikasida kooperatsiya toʻgʻrisida”gi Oʻzbekiston Respublikasi
Qonuniga
muvofiqlashtirib chiqish;
Oʻzbekiston Respublikasi vazirliklari, davlat qoʻmitalari, idoralari, konsernlari Qonunga zid oʻz normativ hujjatlarini qayta koʻrib chiqishlari va bekor qilishlarini taʼminlash, shuningdek ishlab turgan kooperativlar hamda ular uyushmalarining ustavlarini
Qonunga
muvofiq holga keltirish topshirilsin.
Oʻzbekiston Respublikasi Oliy Kengashining Raisi Sh. YOʻLDOShEV
Toshkent sh.,
1991-yil 14-iyun,
(Oʻzbekiston Respublikasi Oliy Kengashining Axborotnomasi, 1991-y., 8-son, 194-modda)